Grand Theft Auto: San Andreas
Grand Theft Auto: San Andreas (krōtko GTA: San Andreas abo GTA SA) – kōmputrowy szpil akcyje stworzōnŏ bez Rockstar North a wydany bez Rockstar Games. Szpil przinŏleży do seryje Grand Theft Auto.
Fabuła[edytuj | edytuj zdrzōdło]
Trefiyniŏ we szpilu dziejōm sie we 1992 roku. Mocka misyje, w kerych grŏcz biere udzioł, je ŏdzwierciedleniym roztōmajtych trefiyń z zaczōntku lŏt dziewiyńćdziesiōntych majōncych plac we Kalifornije (akcyjŏ filmu Terminator 2 eli zamiyszki we Los Angeles).
Grŏcz wciela sie we Carla Johnsona (CJ), kery po piyńciu latach przepyndzōnych we Liberty City wrŏcŏ do Los Santos. San Andreas je wzorowane na dwōch istnych stanach, to znaczy Kalifornii a Newady. CJ ôpuściōł Los Santos po śmiyrci modszego brata – Briana. Wrōciōł teoretycznie ino na pogrzyb zamordowanyj matki, a dyć kej zauważa, iże tak familijŏ, jak i jego gang, Grove Street Families sōm w rozsypce, uzdŏwŏ ôstać.
W przidŏwku w czasie nawrōt do dōm ze lotniska Carl natyka sie na trzech skorumpowanych funkcjōnariuszy policyje: Tenpenny’ego, Pulaskiego a Hernandeza, nazywanych partōm „C.R.A.S.H.” (Community Resources Against Street Hoodlums), kerzi wrabiajōm Carla we zabicie policyjōna, bez co tyn niy może ôpuścić stanu. Po pogrzebie Carl ôstanie we Los Santos i bydzie wykōnowoł auftragu dlŏ swojich kamratōw, a nawet dlŏ C.R.A.S.H.
Wydanie[edytuj | edytuj zdrzōdło]
Produkcyjõ wydano było 25 paździyrnika 2004 na kōnsolã PlayStation 2, za to 7 czyrwnia 2005 na kōmputry a kōnsole Xbox[3]. Wersyjŏ na platformã macOS ôstała wydanŏ 12 listopada 2010[4]. Pod kōniec 2013 roku Grand Theft Auto: San Andreas doczkało sie portu na telefōny z systymym iOS jak tyż Android, a niyskorzij tyż na Windows Phone 8.
Soundtrack[edytuj | edytuj zdrzōdło]
Dycki we szpilach z seryje Grand Theft Auto, muzyka we radyju ôdegrŏwŏ srogõ rolã. Tworzi ôna klimat szpilu i tyż tym razym ôddŏwŏ nasztalowane beze twōrcōw czasy. 23 listopada 2004 do przedejōw udostympniōno soundtrack ze szpilu. We GTA: San Andreas wystympuje zaôbycz muzyka zorty rap a hip-hop. W radyjowych sztelach idzie usłyszeć muzykã takich sprŏwiŏrzy jak (miyndzy inkszymi): Ohio Players, Roy Ayers, Big Daddy Kane, Ultramagnetic MCs, Tupac Shakur, Dr. Dre, Ice Cube, James Brown, Jerry Reed, Boyz II Men, David Bowie, Toto, Depeche Mode, Ozzy Osbourne.
Wŏżniyjsze postacie[edytuj | edytuj zdrzōdło]
Przipisy
- ↑ Grand Theft Auto: San Andreas Mobile Coming this December. [dostymp 2021-02-16].
- ↑ San Andreas Now Available for iOS. [dostymp 2021-02-16].
- ↑ Grand Theft Auto: San Andreas. Gry-Online.
- ↑ Grand Theft Auto Trilogy Now Available for the Mac (ang.). rockstargames.com, 2010-11-12. [dostymp 2021-02-16].
ltz_Latn szl_Latn pol_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn eng_Latn eng_Latn ltz_Latn eng_Latn